
ŠAKIŲ RAJONO SAVIVALDYBĖS TARYBA


SPRENDIMAS
DĖL VIENKARTINĖS PARAMOS ANTANUI PETRUI PALUBINSKUI  SKYRIMO
2011 m. gruodžio  20 d. Nr. T-277
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 43 p., Vyriausybės 1994 m. gegužės 9 d. nutarimu Nr.360 (Žin., 1994, Nr.36-653) patvirtintos Socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr. T-199 patvirtintos Vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu  ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2011 m. gruodžio 6 d. posėdžio protokole Nr. PT-15  pateiktas rekomendacijas, n u s p r e n d ž i a:


1. Skirti Antanui Petrui Palubinskui, gyvenančiam Šakių seniūnijoje, Vilkeliškių kaime, 1900 Lt dydžio vienkartinę paramą stichinės nelaimės nuostoliams iš dalies padengti. 

2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2011 m. biudžete numatyto stichinių nelaimių fondo lėšų išmokėti Antanui Petrui Palubinskui 1900 Lt.  

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.

